
RAPORT DE SPECIALITATE
privind implementarea proiectului “SISTEM COMUNAL INTEGRAT PENTRU COLECTAREA ȘI VALORIFICAREA GUNOIULUI DE GRAJD – U.A.T. COMUNA ION CORVIN, JUD. CONSTANȚA” prin planul național de redresare și reziliență -apelurile de proiecte PNRR/2023/C3/S/I.2.A-B


Analizând proiectul de hotărâre inițiat de primarul comunei Ion Corvin, județul Constanța am constatat că sunt îndeplinite condițiile de fond și de formă ale proiectului de hotărâre, respectiv:
- s-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată cu modificările și completările ulterioare;
-  este inițiat de primar conform prevederilor art. 136 alin. (l) din Ordonanța de Urgență nr. 57/2019 privind Codul Administrativ;
- este elaborat în baza prevederilor Hotărârii de Guvern cu nr. 907 din 29 noiembrie 2016 privind etapele de elaborare și conținutul cadru al documentațiilor tehnico-economice aferente  obiectivelor/proiectelor de investiții finanțate din fonduri publice, prevederilor art. 44 din Legea nr. 273/2006 privind finanțele publice locale, cu modificările și completările ulterioare și prevederilor Ordinului nr. 2443/2023 pentru aprobarea Ghidului specific privind condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2023/C3/S/I.2.A-B, pentru subinvestiția I2.A-B "Sisteme integrate de colectare și valorificare a gunoiului de grajd", investiția I2. "Dezvoltarea infrastructurii pentru managementul gunoiului de grajd și al altor deșeuri agricole compostabile", componenta C3 - Managementul deșeurilor.
În cadrul U.A.T. COMUNA ION CORVIN, din perspectiva cererii de bunuri și servicii din partea cetățenilor, se anticipează faptul că promovarea practicilor vizând perfecționarea modului de gestionare a gunoiului de grajd în regiunile rurale va avea un impact benefic prin imbunătățirea semnificativă a condițiilor de muncă și de viață pentru cetățeni, diminuarea riscului de îmbolnăvire a populației și animalelor, favorizarea activităților economice – investiții în agricultura ecologică, înființarea de asociații și de grupuri de producători agricoli, creșterea animalelor, procesarea produselor.
În cadrul U.A.T. COMUNA ION CORVIN, din perspectiva necesității obiectivului de investiții, investiția avută în vedere în cadrul proiectului sprijină primăria în îndeplinirea obligației de a lua decizii privind sistemul conform de colectare și stocare a gunoiului de grajd în cadrul U.A.T.  la nivelul satelor componente Ion Corvin, Viile, Rariștea, Crîngu și Brebeni.
În concluzie, există o nevoie critică de a oferi comunității de fermieri cunostințele și instrumentele necesare pentru a se conforma cu Directiva Cadru a UE privind Apele și cu Directiva Nitrați.
Valoarea totală a proiectului în cuantum de 4.955.151,91  lei fără TVA,  5.887.664,75 lei cu TVA, din care  4.953.151,91 lei fără TVA/5.885.284,75 lei cu TVA cheltuieli eligibile și 2.000,00 lei fără TVA/2.380,00 lei cu TVA cheltuieli neeligibile,  calculate în conformitate cu alocarea financiară la nivel de proiect din ghidul specific apelului de proiecte PNRR/2023/C3/S/I.2.A-B.
Este necesară aprobarea finanţării tuturor cheltuielilor privind cofinanțarea proiectului, respectiv finanțarea cheltuielilor  neeligibile care asigură implementarea proiectului, astfel cum acestea vor rezulta din documentațiile tehnico-economice (faza S.F).
Ținând cont de cele menționate mai sus s-a elaborat proiectul de hotărâre, cu propunerea de a fi  înaintat Consiliului local al Comunei Ion Corvin spre aprobare în ședință.

